Hotunan abubuwan da suka faru makon jiya: Shin Ganduje zai rantse da Alkur'ani? - BBC News Hausa
Hotunan abubuwan da suka faru makon jiya: Shin Ganduje zai rantse da Alkur'ani?
https://www.bbc.com/hausa/labarai-46008754
Hakkin mallakar hoto Twitter/@GovAyoFayose
Image caption Da safiyar Litinin ne hukumar EFCC da ke yaki da masu yi a tattalin arzikin Najeriya ta'annati ta gurfanar da tsohon gwamnan jihar Ekiti Peter Ayodele Fayose a gaban wata kotun birnin Lagos bisa zargin cin hanci da rashawa.
Image caption Ranar Talata, Gwamnan jihar Kaduna Nasir Elrufai ya kai ziyara asibitin St. Gerards domin duba mutanen da suka jikkata sakamakon rikicin da ya barke a wasu sassan jihar a makon jiya
Image caption Ranar Laraba, Gwamnan Kano Abdullahi Umar Ganduje yana kallon wasan karshe na cin kofin kalubale da kungiyar kwallon kafar Kano Pillars ta fafata da Enugu Rangers a talbijin...
Hakkin mallakar hoto Facebook/Jaafar Jaafar
Image caption ...washegari, dan jaridar nan, Jaafar Jaafar, wanda ya fitar da bidiyon da ke zargin Gwamna Ganduje na karbar cin hanci daga wurin 'yan kwangila, ya bayyana a majalisar dokokin jihar Kano domin bayar da ba'asi. Ya sha alwashin rantsuwa da Alkur'ani inda ya kalubalanci gwamnan shi ma ya rantse
Image caption ...ranar Alhamis din ne shugaban Najeriya Muhammadu Buhari ya kaddamar da sabon ginin hada-hadar fasinjoji a filin jirgin saman Fatakwal da ke jihar Ribas.
Image caption Ranar Juma'a dan takarar shugabancin Najeriya a PDP, Alhaji Atiku Abubakar, ya wallafa wannan hoton a shafukansa na sada zumunta inda ya ce yana sake bibiyar takardun da ke kunshe da kudure-kudurensa na yi wa kasar garambawul, wadanda zai gabatar wa 'yan Najeriya...
Image caption ...da almurun ranar ne aka karrama taurarin gasar Hikayata ta BBC Hausa ta bana